CELEX: 
Language: da
Date: 2018-03-21 00:00:00
Title: KOMMISSIONENS GENNEMFØRELSESDIREKTIV (EU) …/… om ændring af Kommissionens direktiv 93/49/EØF for så vidt angår krav, som formeringsmateriale af visse slægter eller arter af Palmae skal opfylde i forbindelse med Rhynchophorus ferrugineus (Olivier)

KOMMISSIONENS GENNEMFØRELSESDIREKTIV (EU) …/…
            
            
               af 21.3.2018
            
            
               om ændring af Kommissionens direktiv 93/49/EØF for så vidt angår krav, som formeringsmateriale af visse slægter eller arter af Palmae skal opfylde i forbindelse med Rhynchophorus ferrugineus (Olivier)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets direktiv 98/56/EF af 20. juli 1998 om afsætning af prydplanteformeringsmateriale
                  1
               , særlig artikel 5, stk. 5, og
            
            
               ud fra følgende betragtninger:
            
            
               (1)Rhynchophorus ferrugineus (Olivier) er blevet konstateret i de fleste af de truede områder i Unionen, og det er blevet konkluderet, at denne skadegører nu vides at forekomme i en betydelig del af Unionens område. Kommissionens beslutning 2007/365/EF
                  2
                om hasteforanstaltninger med hensyn til Rhynchophorus ferrugineus (Olivier) er derfor blevet ophævet ved gennemførelsesafgørelse (EU) C(2018)1607
                  3
                [Office of Publications, please indicate number of Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].
            
            
               (2)Rhynchophorus ferrugineus (Olivier) forvolder stor skade på planter af værtsarter, der tilhører Palmae-familien, med undtagelse af planter med en diameter nederst på stammen på under 5 cm.
            
            
               (3)De pågældende planter findes i mange dele af Unionen, hvor de plantes i stort antal som prydplanter, og er af stor miljømæssig og økonomisk betydning.
            
            
               (4)Der bør derfor fastsættes specifikke krav for at sikre kvaliteten af formeringsmateriale af visse slægter og arter af Palmae, som er dem, som det er mest almindeligt at markedsføre i Unionen, og som derfor har risiko for at blive angrebet af den pågældende skadegører, hvis sådanne krav ikke er opfyldt. Disse krav bør omfatte specifikke dyrkningsbetingelser for eller specifik behandling af det pågældende materiale, samt den betingelse, at materialet er frit for Rhynchophorus ferrugineus (Olivier). 
            
            
               (5)Kommissionens direktiv 93/49/EØF bør derfor ændres.
            
            
               (6)Foranstaltningerne i dette direktiv er i overensstemmelse med udtalelse fra Den Stående Komité for Planter, Dyr, Fødevarer og Foder —
            
            
               VEDTAGET DETTE DIREKTIV:
            
            
               Artikel 1 
               Ændring af Kommissionens direktiv 93/49/EØF
            
            
               I Kommissionens direktiv 93/49/EØF foretages følgende ændringer:
            
            
               1)Følgende artikel 3a tilføjes:
            
            
               "Artikel 3a
            
            
               Formeringsmateriale af Palmae, der tilhører de i bilaget omhandlede slægter og arter, og som har en diameter nederst på stammen på over 5 cm, skal opfylde ét af følgende krav:
            
         
         
            
               a)Det er i hele sin levetid blevet dyrket i et område, der er blevet konstateret frit for Rhynchophorus ferrugineus (Olivier) af det ansvarlige officielle organ i overensstemmelse med relevante internationale standarder for plantesundhedsforanstaltninger. 
            
            
               b)Det er i de seneste to år før markedsføringen blevet dyrket på et sted i Unionen med fuldstændig fysisk beskyttelse mod indslæbning af Rhynchophorus ferrugineus (Olivier) eller på et sted i Unionen, hvor der er blevet gennemført relevant forebyggende behandling med hensyn til den pågældende skadegører. Det er genstand for visuelle inspektioner, der gennemføres mindst én gang hver fjerde måned, og som bekræfter, at materialet er frit for Rhynchophorus ferrugineus (Olivier).
            
            
               Denne artikel finder anvendelse, uden at det berører de regler om beskyttede zoner, der er vedtaget i henhold til artikel 2, stk. 1, litra h), og artikel 5, stk. 3, i direktiv 2000/29/EF."
            
            
               2)Bilaget ændres som anført i bilaget til nærværende direktiv.
            
            
               Artikel 2 
               Gennemførelse
            
            
               1.Medlemsstaterne vedtager og offentliggør senest den 30. september 2018 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv.
            
            
               De anvender disse love og bestemmelser fra den 1. oktober 2018.
            
            
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne. 
            
            
               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
            
            
               Artikel 3 
               Ikrafttræden
            
            
               Dette direktiv træder i kraft på tyvendedagen efter offentliggørelsen i Den Europæiske Unions Tidende.
            
            
               Artikel 4
               Adressater
            
            
               Dette direktiv er rettet til medlemsstaterne.
            
            
               Udfærdiget i Bruxelles, den 21.3.2018[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EFT L 226 af 13.8.1998, s. 16.
               
               
                  
                     (2)
                  
                        Kommissionens beslutning 2007/365/EF af 25. maj 2007 om hasteforanstaltninger mod indslæbning og spredning i Fællesskabet af Rhynchophorus ferrugineus (Olivier) (EUT L 139 af 31.5.2007, s. 24).
               
               
                  
                     (3)
                  
                        [Office of Publications, please indicate title and reference to Decision repealing Decision 2007/365/EC on emergency measures to prevent the introduction and the spread within the Community of Rhynchophorus ferrugineus (Olivier)…].
               
            
      
    ---documentbreak--- 
      
         
         
            
               BILAG
            
            
               I bilaget indsættes følgende række efter rækken vedrørende "Narcissus L." i tabellen:
            
            
                     
                        Slægter eller arter
                     
                  
                  
                     
                        Specifikke skadegørere og sygdomme
                     
                  
               
                     
                        "−
                              Palmae for så vidt angår følgende slægter og arter
                     
                     
                        −
                              Areca catechu L.
                     
                     
                        −
                              Syagrus romanzoffiana (Cham.) Glassman
                     
                     
                        −
                              Arenga pinnata (Wurmb) Merr.
                     
                     
                        −
                              Bismarckia Hildebr. & H.Wendl.
                     
                     
                        −
                              Borassus flabellifer L.
                     
                     
                        −
                              Brahea armata S. Watson
                     
                     
                        −
                              Brahea edulis H.Wendl.
                     
                     
                        −
                              Butia capitata (Mart.) Becc.
                     
                     
                        −
                              Calamus merrillii Becc.
                     
                     
                        −
                              Caryota maxima Blume
                     
                     
                        −
                              Caryota cumingii Lodd. ex Mart.
                     
                     
                        −
                              Chamaerops humilis L.
                     
                     
                        −
                              Cocos nucifera L.
                     
                     
                        −
                              Corypha utan Lam.
                     
                     
                        −
                              Copernicia Mart.
                     
                     
                        −
                              Elaeis guineensis Jacq.
                     
                     
                        −
                              Howea forsteriana Becc.
                     
                     
                        −
                              Jubaea chilensis (Molina) Baill.
                     
                     
                        −
                              Livistona australis C. Martius
                     
                     
                        −
                              Livistona decora (W. Bull) Dowe
                     
                     
                        −
                              Livistona rotundifolia (Lam.) Mart.
                     
                     
                        −
                              Metroxylon sagu Rottb.
                     
                     
                        −
                              Roystonea regia (Kunth) O.F. Cook
                     
                     
                        −
                              Phoenix canariensis Chabaud
                     
                     
                        −
                              Phoenix dactylifera L.
                     
                     
                        −
                              Phoenix reclinata Jacq.
                     
                     
                        −
                              Phoenix roebelenii O'Brien
                     
                     
                        −
                              Phoenix sylvestris (L.) Roxb.
                     
                     
                        −
                              Phoenix theophrasti Greuter
                     
                     
                        −
                              Pritchardia Seem. & H.Wendl.
                     
                     
                        −
                              Ravenea rivularis Jum. & H.Perrier
                     
                     
                        −
                              Sabal palmetto (Walter) Lodd. ex Schult. & Schult.f.
                     
                     
                        −
                              Trachycarpus fortunei (Hook.) H. Wendl.
                     
                     
                        −
                              Washingtonia H. Wendl.
                     
                  
                  
                     
                        Insekter, mider og nematoder på alle udviklingsstadier
                     
                     
                        −
                              Rhynchophorus ferrugineus (Olivier)"